Leheroheline (värvus)
Leheroheline on üks rohelistest värvitoonidest, enamasti soojatooniline ja küllastatud heledam kuni keskmine lehtede värvi roheline värvus. Värvinimetust kasutatakse sageli lõngade, aga ka muude materjalide värvuse kirjeldamisel. Ostwaldi värvisüsteemis on hele ja kollakas leheroheline (Laubgrün) üks kaheksast põhivärvist, selle komplementaarvärvus on kannikeselilla (Veil).